এনটিভিতে আজ রাত ৮.১৫ মিনিটে প্রচার হবে ধারাবাহিক নাটক ‘তবুও জীবন’। নাটকটি প্রতি সপ্তাহের সোমবার ও মঙ্গলবার প্রচার হচ্ছে। গোলাম রাব্বানী’র রচনা ও নঈম ইমতিয়াজ নেয়ামূলের পরিচালনায় নাটকটির বিভিন্ন চরিত্রে অভিনয় করেছেন- আরফান নিশো, বাঁধন, তানভীন সুইটি, স্বাগতা, মামুনুর রশীদ, আজিজুল হাকিম, সাবেরী আলম, জিয়াউল হাসান কিসলু, জ্যোতিকা জ্যোতি, মিশু সাব্বির, কাজী উজ্জল প্রমূখ। ‘স্ত্রী বকুল আর মেয়ে ইরা ও ছেলে ইমতিয়াজকে নিয়ে জামান সাহেবের সংসার। মেয়ে ইরাকে বিয়ে দিয়েছন বছর দুয়েক হল। বিয়ে হলেও বাপের বাড়িতে নিয়মিত যাতায়ত আছে ইরার। ইরার স্বামী ওয়াসিফের এ নিয়ে কোন মাথা ব্যাথা নেই। বর্তমানে বাবার ব্যাবসাটা দেখাশোনা করছে ইরা ও ইমতিয়াজ। ছেলের বিয়ে হল। নতুন বউ আসলো সংসারে। সবাই খুশি। বউ নিয়ে মুরুব্বিদের নানাজনের নানামত। ভালোই চলছিল সব। হঠাৎ কোথায় যেন সুরের লয়ে সমস্যা দেখা দেয়। ইমতিয়াজের শোবার ঘরে ইরা আর ইমতিয়াজের একটা বাঁধাই করা ছবি টাঙ্গানো ছিল। কিন’ ইমতিয়াজের স্ত্রী আলিফা ছবিটা সরিয়ে তাদের বিয়ের একটা ছবি টাঙ্গানোর উদ্যোগ নেয়। এ নিয়ে ইরা বেশ মন খারাপ করে। জামান সাহেবের স্ত্রীও মেয়ের পক্ষ নিয়ে কথা বলেন। বাবার বাড়ি এসে ইরা যে কাজগুলো করছে তা সহজে মেনে নিতে পারে না আলিফা। যদিও সে মুখে কিছু বলে না। শ্বাশুড়ী সব সময় আলিফার কাছে তার মেয়ে ইরার নানা সুনাম বার্তা প্রচার করেন। স্ত্রীর এ আচরণ জামান সাহেবের পছন্দ হয় না।’